Եգիպտացորենի հաց

Եգիպտացորենի հաց (անգլ․ Cornbread ), ԱՄՆ-ի ազգային խոհանոցի ավանդական թխվածք։ Համարվում է, որ այս կերակրատեսակը մտել է ժամանակակից ամերիկյան խոհանոց Հյուսիսային Ամերիկայի մայրցամաքում բնակեցված ազգությունների կողմից։

Եգիպտացորենի հացը ավելի շատ տարածում ունի ԱՄՆ-ի հարավային նահանգներում, չնայած այն թխում են երկրի ամբողջ տարածքում։ Կախված տարածաշրջանի դիրքից` հացի թխման բաղադրությունը կարող է տարբերվել։ Այսպես, հարավում ընդունված է հացը թխել բացառապես եգիպտացորենի ալյուրից, իսկ հյուսիսում եգիպտացորենի այլուրի հետ խառնում են 1։1 ցորենի ալյուր։ Բացի այդ, հյուսիսային տարբերակով թխված հացը ավելի քաղցր են թխում կամ մատուցում են քաղցր օշարակների համադրությամբ։ Շատ հաճախ այսպիսի հացը թխում են մաֆֆինների համար նախատեսված կաղապարների մեջ։ Հարավում ընդունված է թխել եգիպտացորենի հացը պողպատյա թավաների մեջ։

Ամերիկյան եգիպտացորենի հացի պատրաստման բաղադրատոմսերի մեջ թույլատրվում է օգտագործել եգիպտացորենի սերմերի մանր կտրատված կարմիր պղպեղ կամ հալապենու պղպեղի և պանրի միջուկ։

Թխվածքի հիմքը դեղին եգիպտացորենի ալյուրն է։

Շնորհիվ խոշոր աղացած ալյուրի արդյունքում հացը դառնում է ուռուցիկ, փխրուն, փափուկ։

Ամերիկյան եգիպտացորենի հացը ընդունված է մատուցել մեքսիկական խոհանոցի ճաշատեսակների՝ ռագուի, ապուրների, կարմիր պղպեղի հետ, հարավային ամերիկյան նահանգների ճաշատեսակների՝ տապակած մսի, կարտոֆիլի խյուսի հետ։ Հյուսիսային նահանգներում եգիպտացորենի հացը ամենից հաճախ ուտում են որպես կարկանդակ` նրա վրա ցողելով  թխկու քաղցր օշարակ։

Եգիպտացորենի հացի պատրաստման տեխնոլոգիան 
Ներքևում ներկայացված տեխնոլոգիան համապատասխանում է ԱՄՆ-ի հյուսիսային նահանգներում թխված եգիպտացորենի հացի ավանդական բաղադրատոմսերին։ Որպեսզի թխվի հարավային նահանգների բաղադրատոմսերին համապատասխան, բավական է փոխարինել համապատասխան քանակի ցորենի ալյուրը եգիպտացորենի ալյուրով, ինչպես նաև քչացնել շաքարի քանակությունը։

Բաղադրիչները՝

 300-350միլիլիտր թթված կաթ
 150գրամ սպիտակ ցորենի ալյուր
 150գրամ խոշոր աղացած եգիպտացորենի ալյուր
 1ձու
 կամ 60 միլիլիտր հալեցրած խոզի ճարպ, կամ բուսայուղ, կամ այրած կարագ
 4 ճ/գ շաքարավազ
 1թ/գ սոդա
 1 թ/գ թթխմոր
 ½ թ/գ խոհարարական աղ։

Ձուն և կաթը անհրաժեշտ է նախօրոք հանել սառնարանից և թողնել սենյակային ջերմաստիճանում գոնե 15 րոպե։ Եգիպտացորենի ալյուրը ցորենի ալյուրով սոդայով, աղով, թթխմորով և շաքարավազով մաղել ցանցի միջով և խառնել։ Վառարանը տաքացնել մինչև 180°, կաղապարի վրա դնել մագաղաթյա թուղթ կամ պատել կարագի շերտով։ Ձուն հարել առանձին խորը ափսեի մեջ և մի փոքր հարել պատառաքաղով։ Ձուն հարելու ընթացքում զգուշությամբ ավելացնել կաթը և հարել մինչև միագույն դառնալը։ Ապա ավելացնել բուսայուղ և նորից հարել։ Միացնել մեկ թասի մեջ չոր և ջրիկ խառնուրդը և հարիչով խառնել, մինչև դառնա միասեռ զանգված։ Խմորը դնել կաղապարի մեջ և դնել նախապես տաքացված վառարանի մեջ։ Եգիպտացորենի հացը թխել կես ժամ, մինչև պատրաստ լինելը։ Հանել կաղապարից և ծածկել թեթև սրբիչով, թողնել այդ դիրքով 15-20 րոպե։ Վերցնել սրբիչը և հացը հանել, մաքրել եգիպտացորենի ալյուրը հացի վրայից և դնել ցանցի վրա։

Եգիպտացորենի հացը ավելի լավ է մատուցել սեղանին տաք վիճակում։ Եթե հացը սառել է, ապա մատուցելուց առաջ անհրաժեշտ է տաքացնել վառարանի մեջ։

Ծանոթագրություններ